ถ้ามีถุงน้ำในรังไข่ แต่โดนตัดไป ข้างนึงแล้ว การกินยาเลื่อนประจำเดือนรังไข่อีกข้างมีถุงน้ำอยู่ ประจำเดือน ไม่มาทุกเดือนจะมีผลกระทบอะไรบ้างกับรังไข่อีกข้างมั้ยค่ะเพราะประจำเดือนมา 26 มีค เมย กับพค ยังไม่มาเลยค่ะจะไปเที่ยวเลยไม่แน่ใจว่าการกินยาเลื่อนประจำเดือน ต้องกินยังไง ประจำเดือนมาไม่แน่นอนไปตรวจที่ โรงพยาบาล ก็ไม่ได้ให้กินยาอะไร จะทำไงดีค่ะ
สวัสดีค่ะ การที่ประจำเดือนไม่มาในเดือน เม.ย. และ พ.ค. หากมีเพศสัมพันธ์ ควรตรวจหาการตั้งครรภ์ดูก่อนเป็นอันดับแรกค่ะ หากไม่มีเพศสัมพันธ์หรือตรวจไม่พบการตั้งครรภ์ การที่ประจำเดือนไม่มา อาจเกิดจากสาเหตุต่างๆ เช่น มีภาวะถุงน้ำจำนวนมากในรังไข่ (PCOS), มีภาวะไทรอยด์ฮอร์โมนเป็นพิษ, มีพังผืดในมดลูก เป็นต้น ทั้งนี้ถุงน้ำที่เป็นอยู่เดิมก็อาจเป็นสาเหตุได้เช่นกัน ดังนั้นหากประจำเดือนไม่มานานเกิน 3 เดือน ควรไปพบแพทย์เพื่อตรวจดูรังไข่ต่อ รวมถึงหาสาเหตุอื่นๆ ด้วยค่ะสำหรับการทานยาเพื่อเลื่อนประจำเดือน โดยส่วนใหญ่ต้องทานก่อนกำหนดวันที่ประจำเดือนควรจะมาอย่างน้อย 3 วัน แต่เนื่องจากประจำเดือนไม่มานานแล้ว จึงไม่สามารถทราบได้ว่าประจำเดือนจะมาหรือไม่และมาเมื่อไหร่ แต่หากมีความจำเป็น ก็อาจทานได้ โดยการทานยานอร์เอทีสเตอโรน (norethisterone)ขนาด 5 มิลลิกรัม ทานครั้งละ 1 เม็ด 3 ครั้งต่อวัน นานตลอดช่วงวันที่ต้องการไม่ให้ประจำเดือนมา แต่ไม่ควรนานเกิน 3-4 สัปดาห์หากถุงน้ำในรังไข่ที่เป็นอยู่ เป็นถุงน้ำธรรมดา ยานอร์เอทีสเตอโรน ซึ่งเป็นฮอร์โมนโปรเจสเตอโรน ก็จะไม่มีผลทำให้ถุงน้ำโตหรือเพิ่มจำนวนมากขึ้นแต่อย่างใด